**RETT TIL FRITAK FRA AKTIVITETER I OPPLÆRINGEN**

Etter Opplæringsloven §2-3a skal skolen vise respekt for elever og foreldre sine

religiøse og filosofiske overbevisninger, og sikre alle elever sin rett til likeverdig

opplæring.

*Elever har rett til fritak fra de aktivitetene i opplæringen som de ut fra egen religion*

*eller eget livssyn opplever som utøvelse av annen religion, eller tilslutning til et annet*

*livssyn. På same grunnlag har elever rett til fritak fra aktiviteter de opplever som*

*støtende eller krenkende.*

Loven gir ikke rett til fritak fra opplæring i de ulike emnene i læreplanen for fag.

Skolen skal tidlig gi god informasjon om innhold i læreplaner og om aktiviteter knyttet

til disse planene.

Retten til fritak fra aktiviteter er ikke avgrenset til fag, men gjelder alle aktiviteter i

skoletid, eller i tid som blir regnet som skoletid. I slike tilfeller skal skolen gi tilbud om

alternative aktiviteter.

Etter melding om fritak, skal skolen gjennomføre fritaket, og gi tilpasset alternativ

opplæring innenfor de rammene som læreplanen setter.

For elever under 15 år, gir foreldrene melding om fritak. Elever som har fylt 15 år, gir

selv melding om fritak. Det er ikke krav om å oppgi grunn for meldingen, og den skal

ikke sendes som søknad.

En kan gi melding om fritak gjennom hele skoleåret. Meldingen skal sendes skriftlig til

rektor på skolen.

*Krav til melding om fritak:*

*Elevnavn og fødselsdato*

*Klasse*

*Hvilken aktivitet det gjelder*

*Tidspunkt, (en dag/flere dager/faste ukedager/perioder)*

*Dato og underskrift*

Dersom skolen ikke godtar melding om fritak fra aktiviteter, kan foreldre, og elever

over 15 år, klage på avslaget. Klagesaken skal skolen følge opp etter regler om

enkeltvedtak i Forvaltningsloven. Klagen skal sendes til rektor på skolen.

Alle foreldre og elever skal hvert år få skriftlig melding om retten til fritak fra

aktiviteter i opplæringen.